paragraph_text: Jugoslavenska milicija i obavještajne službe dobro su se pripremile za proces. Dobro su procijenile opasnost skupine s kojom imaju posla. Ispitali su, uhitili i pretresli oko tisuću Muslimana u BiH. Svi su bivši mladomuslimani osim skupine bolesnih, tretirani su informativnim razgovorima i u pritvoru.(boš.) Mladi Muslimani Upravni odbor: ''Šest decenija Mladih Muslimana 1939. - 1999.'', 25. veljače 2008. (pristupljeno 8. travnja 2018.) Suđeno je skupini muslimanskih ideologa. Jugoslavenski su agenti otkrili da je skupina višestruko povezana s inozemstvom: Bečom, Istanbulom, Teheranom, Bagdadom, "s emigrantima koji djeluju s pozicija antikomunizma", a išli su i na kongres pomirenja šijita i sunita u Teheran, gdje su figurirali kao predstavnici muslimana Jugoslavije." Službe su otkrile da mladomuslimanski pokret karakterizira antikomunizam, panislamizam i da za to su surađivali s okupatorom. Pod krinkom "zaštitništva muslimanskih interesa" skrivali su svoj pravi cilj, islamizaciju Bosne i stvaranje islamske države u Bosni i Hercegovini. Radi toga su se "bivši mlado-muslimani i njihovi sljedbenici" povezali preko obavještajnih mreža s društvenim kretanjima u islamskom svijetu. Istraga je otkrila da ih karakterizira ekstremističko istupanje, potpuno identično platformi terorističke organizacije, "koju naša novija povijest poznaje pod imenom "Mladi Muslimani." Drugo obilježje skupine je da su to "intelektualci i to tehničkih struktura", što upućuje na njihovo "pridržavanje stava o nesposobnosti muslimanskog svećenstva trajno i efikasno djelovati na takvoj platformi i da se u profiliranju autentične muslimanske inteligencije traži realni socijalni agens za društvenu i dugoročnu akciju". Milicija je točno procijenila da platforma i aktivnost skupine je "dugoročna karaktera". Uočili su da "Nisu nigdje pokazani znakovi nestrpljenja (kod pripadnika Mladih Muslimana), znakovi da se iskoristi samo dati trenutak za nekakav definitivni cilj, no naprotiv, taj dati trenutak i naše političke i druge teškoće korištene su za fundiranje jedne dugročne aktivnosti. Drugo obilježje je ta tzv. islamizacija."